cyanic-selkie/wikianc huggingface dataset:
Interpretatio graeca
Interpretatio graeca er et latinsk begrep for en felles tendens hos antikkens greske forfattere til å sette likhetstegn med utenlandske guddommer med medlemmer av deres egen gudeverden. Slik omtalte Herodot til antikkens egyptiske guder Amon, Osiris og Ptah som henholdsvis «Zevs», «Dionysos» og «Hefaistos».
Romersk versjon
Den tilsvarende romerske praksis ble kalt for interpretatio romana. Den første bruk av uttrykket ble gjort av Tacitus i hans bok Germania, hvor han beretter om «Naharvalis hellige lund» med ordene «praesidet sacerdos muliebri ornatu, sed deos interpretatione Romana Castorem Pollucemque memorant» («en prest forretter i kvinneklær, men i romersk tolkning dyrker de gudene Castor og Pollux»). Andre steder sier han at de øverste gudene hos oldtidens germanere var Herkules og Merkur, og mener da trolig Tor og Odin.
Roma overtar greske guder
Romersk kultur skylder antikkens grekere mye. Etruskerne hadde allerede tatt til seg en del greske guder og benyttet sin egen utgave av det vestgreske alfabetet. Greske kolonier som ble grunnlagt i Sør-Italia fra 700-tallet f.Kr. bidro mye til fremveksten av Roma, og senere da romerne la under seg den hellenistiske verden, tilpasset de seg en ny bølge av greske trosforestillinger og praksiser. Der de to mytologiene hadde felles opprinnelse, kom fortolkningene naturlig: både Zevs og Jupiter er Dyeus-skikkelser med opphav i en felles urindoeuropeisk gudeverden. I andre tilfeller var sammenligningene mindre presise, og den romerske gud kunne få attributter og egenskaper lånt fra den greske, men forble annerledes: Mars beholdt sin latinske tilknytning til jordbruk og fruktbarhet etter at han også ble krigsgud, og i motsetning til den fryktinngytende greske Ares forble Mars en menneskekjær gud, dyrket av mange.
I henhold til filologen Georg Wissowas terminologi var di indigetes («lokale guder») en gruppe romerske guder, gudinner og ånder som ikke ble overtatt fra andre mytologier, i motsetning til di novensides («nylig ankomne guder»). Disse di indigetes - som Janus og Terminus - manglet en parallell gresk guddom og beholdt sin uavhengighet. Andre, som Ceres' tolv hjelpere - Vervactor og Imporcitor som gikk bak plogen, jordberederen Reparator, Insitor som plantet ut sæden, Obarator som sporet den første plogfuren, Occator som harvet, Serritor som grov og Subruncinator som luket, Messor som stod for innhøstingen, Convector som bar inn kornet, Conditor som lagret det og Promitor som delte det ut - ble mer direkte underordnet greske guddommer (her Demeter).
Roma og rikets guder
Romerne tolket keltiske mytologi og guder i Midtøsten som romerske guddommer med samme ferdigheter eller område. De keltiske Cernunnos og Lugh ble identifisert med Merkur, Nudd (som romerne kalte «Nodens») ble identifisert med Mars som helbreder og beskytter, Sulis med Minerva, og den anatoliske stormguden med sin tobladete øks ble Jupiter Dolichenus, en kultfigur mye dyrket av soldater.
Selv den jødiske påkalling av Jahve Sabaoth kan ha blitt identifisert med Sabazios, en himmel- og fadergud i Frygia, av grekerne identifisert med Zevs og romerne med Jupiter. Denne sammenligningen var mindre egnet, og ingen moderne leser vil forveksle den jødiske gud med Sabazios.
Alt i sin tid
Alt i sin tid er et musikkalbum med Cir.Cuz, utgitt den 21. november 2011. Dette er gruppas debutalbum.
Interpretatio graeca
Roma og rikets guder
Hvor romerne ikke hadde en tilsvarende figur hadde de ikke noe problem med å legge til en utenlandsk guddom til deres egen gudeverden. Noen ganger kunne de endre navnet: når Kybele ble tilpasset fra frygerne (grekerne hadde tidligere tolket henne som Rhea) og ble da kalt for Magna Mater deorum Idaea. Noen ganger ble navnet ikke endret, Apollon ble kalt for Apollo på henholdsvis gresk og latin.
Likheter mellom romersk, gresk og etruskisk religion
Romersk mytologi var sterkt påvirket av gresk og etruskisk mytologi. Følgende liste er en oversikt over likhetene mellom guddommene i de forskjellige mytologiene. Legg likevel merke til at mange forskere avviser både likhetstankegangen som ble gjort i eldre tider og de som er foreslått av moderne akademikere av grunner at hver guddom må tolkes fra den kultur de ble dyrket i. I tillegg kan slike sammenligninger skjule feilkilder og føre til misforståelser.
De greske gudene står oppført med den opprinnelige stavemåten og de norske oversettelsene. De romerske og etruskiske står bare med sine norske navn, og stavemåten her kan skille seg mye fra den opprinnelige formen av navnet.
Interpretatio germanica
Interpretatio germanica er det begrep som viser til å identifisere romerske guder med navnene til germanske guddommer. I henhold til Rudolf Simek skjedde dette rundt 100-tallet e.Kr. da begge kulturer kom i nærkontakt med hverandre, og den eneste pålitelige innsikt i interpretatio germanica kan bli funnet i germanske oversettelser av romerske navn for ukedagene:
Simek hevder at den problematiske i intrepretatio germanica er åpenbart, og at guddommelige attributter synes å ha vært de opplagte faktorer for tilsvarenheter mellom Jupiter og Tor, men de andre gudefigurer må bero på rene spekulasjoner, og at det altfor lite kjent om hvilken rolle gudene spilte i den daværende samtidige tro for at vi i dag skal kunne benytte deres identifikasjon med en bestemt romersk gud for å spore deres roller i senere norrøn mytologi.
Philipsbygget
Philipsbygget var et 15 etasjer høyt kontorbygg på Majorstuen i Oslo (Sørkedalsveien 6). Bygget ble oppført i 1958 etter tegninger av Frithjof Stoud Platou og revet ved sprengning 30. april 2000.
Dette var det første bygget i Norge som ble revet ved sprengning (Blow Down). Jobben ble utført av det britiske selskapet Controlled Demolition Group, som er spesialister på slike rivninger. Rivningen var veldig vellykket. Det var kun to vindusruter i Statoil-bygget, få meter unna, som sprakk.
85 (tall)
85 (åttifem, også skrevet femogåtti på riksmål) er det naturlige tallet som kommer etter 84 og kommer før 86.
85 er et oddetall.
85 er atomnummeret til astat.
85 er LXXXV i romertall.
Gauss-eliminasjon
Gauss-eliminasjon er en algoritme til å løse et sett med lineære ligninger. Samles koeffisientene til de ukjente i en matrise, kan denne omformes slik at den blir triangulær og har trappeform. Etter denne omskrivningen kan de ukjente i ligningene løses ut direkte. Metoden ble systematisk benyttet av den tyske matematiker Carl Friedrich Gauss, men var kjent blant kinesiske matematikere for snart nitten hundre år siden. Gauss videreutviklet metoden senere sammen med geologen Wilhelm Jordan slik at matrisen kunne omskrives på en redusert trappeform. For mange problem er dette en fordel. Dette gjelder spesielt ved svært store ligningssett hvor numeriske metoder må benyttes. Metoden kalles da Gauss-Jordan-reduksjon.
Gauss-algoritme
Metoden kan enklest forklares ved å betrakte et konkret eksempel med et lineært ligningssystem med tre variable x1, x2 og  x3. Generelt kan det skrives som
Med disse operasjonene kan man nå skrive om formen til ligningssettet slik at de ukjente kan løses direkte ut. Dette kan gjøres på forskjellige måter i detalj, men tilsvarer at:
De tre gitte ligningene vil på denne måten dermed bli omformet til et ekvivalent ligningssett på formen
Det opprinnelige ligningsystemet er dermed bragt over på triangulær form. Fra den siste ligningen kan nå x3  finnes direkte. Settes dette inn i den andre ligningen, gir den igjen x2. Med disse to verdiene finnes så x1  fra den første ligningen, og alle de ukjente er blitt bestemt. Ligningssettet er løst.
Matriseform
Mer generelle ligningsett kan skrives på kompakt form ved bruk av matriser. Med n  ukjente i m  ligninger samler man de ukjente sammen i en kolonnevektor og likedan de inhomogene leddene i kolonnevektoren  slik at ligningssystemet kan skrives som. Her er nå A  en m × n matrise med elementer bestående av koeffisientene aij  til ligningssettet. Tar man med de inhomogene leddene, kan alle koeffisientene i ligningssettet samles i den utvidete matrisen
som inneholder informasjonen fra hele ligningssettet. De tillatte elementæroperasjonene på de enkelte ligningene tilsvarer nå operasjoner på radene i denne utvidete matrisen.
Eksempel
Som en enkel illustrasjon av algoritmen kan man betrakte et ligningssett med tre ligninger og 3 ukjente:
I den utvidete matrisen kan x1   elimineres fra andre rad ved ganske enkelt å ta differensen mellom denne og den første. Likedan kan x1  elimineres fra den neste raden ved å trekke 4 ganger den første raden fra den tredje. Det gir:
Her kan man nå skifte fortegn på alle leddene i andre og tredje rad. Det tilsvarer å multiplisere hver av dem med -1. Til slutt kan x2  elimineres fra siste rad ved å multiplisere andre rad med 9 og trekke resultatet fra tredje rad. På den måten kommer man frem til
Nederste rad tilsvarer nå 2x3 = 6 eller x3 = 3. I andre rad opptrer ikke x3  slik at man også fra denne raden kan lese direkte ut at. Settes disse to resultatene inn i første ligning, gir den til slutt at. Så løsningen til det fulle ligningssettet er gitt ved punktet i vektorrommet R3. I dette enkle tilfellet kunne løsningen bli funnet direkte fra den inverse til matrisen A ved å benytte at. For større ligningssytem er det vanligvis mer beregningskrevende enn bruk av Gauss-eliminasjon.
Geometrisk kan man forstå denne løsningen ved å benytte at hver ligning beskriver et plan i et tredimensjonalt rom. To av dem vil da ha løsninger som ligger på skjæringslinjen mellom de tilsvarende planene. Det tredje planet vil så skjære over denne linjen i et punkt som gir den entydige løsningen. Hvis to av planene er parallelle, vil det ikke være noen løsninger og ligningssystemet er inkonsistent. Et annet, spesielt tilfelle opptrer hvis den siste ligningen beskriver et plan som går gjennom skjæringslinjen til de to første planene. Da vil alle punktene på denne linjen være en løsning. Man har da ubestemte løsninger som tilsvarer et uendelig stort løsningsrom. I dette tilfellet er ikke de tre ligningene lenger uavhengige av hverandre.
Gauss-Jordan-reduksjon
Denne gjennomføres med de samme, elementære radoperasjonene som tidligere, men slik at hver rad begynner med et 1-tall etter nullene. Raden har da en ledende ener. I tillegg benyttes så denne raden til å fremskaffe nuller i samme kolonne i radene over dette 1-tallet. Denne prosessen foretas igjen ovenfra og nedover i matrisen. Da er matrisen blitt redusert til standard Gauss-Jordan-form.
Utføres denne reduksjonen på matrisen som ble funnet i forrige eksempel, gir den :
I første steg har man laget en ledende ener i tredje rad ved å dele denne raden med 2. Samtidig er 2 ganger andre rad trukket fra første rad for å fjerne 2-tallet over den ledende ener i andre rad. På samme vis i siste steg er 1-tallet fjernet i første rad over den ledende ener i tredje rad. I dette enkle eksemplet er nå den reduserte matrisen blitt diagonal i den venstre A-delen slik at man kan lese løsningene direkte ut fra b-delen i siste kolonne til høyre. Så enkelt er det vanligvis ikke. Men løsningene kan alltid systematisk finnes fra denne reduserte formen ved å starte bestemmelsen av de ukjente i de nederste radene og så nøste ut de andre fra radene over.
Ubestemte løsninger
I samme eksempel som over kan man modifisere den tredje ligningen slik at den utvidete matrisen for ligningssettet blir
Første steg har bragt matrisen på triangulær form og til slutt er den redusert til Gauss-Jordan-form. Siste raden har bare nuller og derfor ikke noen ledende ener. Den ukjente x3  kan derfor ikke bestemmes og er en fri variabel. Kaller man den for s, så er altså x3  = s. Fra andre rad finner man tilsvarende at x2  = 2, mens første rad gir x1  + x3  = 4. Det betyr at heller ikke den ukjente x1  er bestemt, men varierer som  x1  = 4 - s. Løsningene er derfor ikke lenger fullstendig entydige, men danner et uendelig stort løsningsrom.
Det geometriske innholdet av disse løsningene kan finnes ved å skrive løsningene på vektorfrom som
eller x = xp + s v. Her er vektoren v = (-1, 0, 1)T  og angir et punkt i vektorrommet R3. Løsningene ligger altså på en rett linje gjennom dette punktet med retning gitt ved vektoren v. Dette skyldes at de tre opprinnelige ligningene ikke lenger er lineært uavhengig av hverandre.
Homogene ligninger
I dette siste eksemplet er vektoren v en løsning av den homogene ligningen Ax = 0,
En slik løsning tilhører nullrommet eller kjernen til matrisen A  og bidrar på en sentral måte til bestemmelsen av løsningsrommet for inhomogene ligninger. Derfor er kjennskap til løsningene av det homogene ligningssystemet viktig.
Rang og nullitet
I det generelle tilfellet vil det finnes flere slike nulløsninger. Antall slike nulløsninger er lik dimensjonen eller nulliteten null(A)  til dette vektorrommet. Fra eksemplet over ser man at nulløsningen er forbundet med den ene, frie variabel som ble funnet. Og denne oppsto på grunn av at den siste raden den Gauss-Jordan-reduserte matrisen ikke hadde et ledende 1-tall.
Innsikten fra dette eksemplet kan generaliseres til en mer alminnelig situasjon hvor man har m  ligninger med n  ukjente. Hvis man så etter Gauss-Jordan-reduksjonen ender opp med et visst antall kolonner uten ledende enere, er dette også antall frie variable i problemet som igjen er lik nulliteten til matrisen. Antall gjenværende kolonner, de med ledende enere, kalles rangen rang(A)  til matrisen A. Da man i alt har n  kolonner i matrisen, har man derfor det viktige resultatet
Denne dimensjonsformelen kan bevises generelt og heter rang-nullitet-setningen. Da antall kolonner er lik antall ukjente i problemet, sier den også hvor mange avhengige variable man har i problemet. Det er igjen lik antallet med lineært uavhengige ligninger i det opprinnelige ligningssettet eller antall rader i den Gauss-reduserte matrisen som ikke består av bare nuller. I det første eksemplet over var rang(A) = 3 og nullrommet ikke noe annet enn den trivielle nullvektoren 0 med null dimensjon. I det andre eksemplet var rang(A) = 2, og dimensjonen til nullrommet var null(A) = 1 som tilsvarer linjen i retning av vektoren v.
Eksempel
For å illustrere denne systematikken, kan man betrakte et homogent ligningssett med fem ukjente beskrevet ved matrisen
og dens triangulære form etter Gauss-eliminasjon. På den formen har den tre rader med ledende enere. Rangen til matrisen er derfor rang(A) = 3.
Her er tredje og femte kolonne uten ledende enere. Nulliteten til matrisen er dermed null(A) = 2, og de tilsvarende ukjente x3  og x5  vil være frie variable. Rang-nullitet-setningen er derfor oppfylt.
Dimensjonen til nullrommet i dette eksemplet er to. Det er derfor utspent ved to lineært uavhengige vektorer. De kan finnes fra det reduserte ligningssettet som nå kan leses diekte ut fra Gauss-Jordan-matrisen. Fra tredje rad fås. Setter man den frie variable, er altså. Andre rad gir x2 - 2x3 + 3x5 = 0. Skriver man den fri variable, betyr det at  Tilslutt, fra første rad følger at x1 + x3 + x5 = 0 slik at
Løsningsrommet inneholder to frie parametre s og t som tilsvarer at det er 2-dimensjonalt. Skrives disse løsningene på vektorform som i det tidligere eksemplet, kan de sammenfattes som. Dette er vektorer i det 5-dimensjonale rommet R5 hvor de to homogene løsningene og  utspenner et 2-dimensjonalt plan som inneholder alle løsningene.
Inhomogene ligninger
Det geometriske innholdet av det generelle løsningsrommet kan man tenke seg å være nullrommet utspent av vektorene vi , som flyttes bort fra origo i vektorrommet Rn med vektoren x0  som representerer den partikulære løsningen. Løsningsmengden er derfor et affint rom med dimensjon gitt ved nulliteten til matrisen A.
Kolonnevektorer og konsistens
For å finne ut om disse løsningene virkelig eksisterer, kan man undersøke vektorrommet som utspennes av kolonnevektorene til A. Er denne en m × n matrise, vil disse være vektorer med m komponenter,
Da det inhomogene ligningssettet kan nå skrives som
må vektoren b være en lineærkombinasjon av disse kolonnevektorene. Matrisen A inneholder i alt n slike vektorer som tilhører vektorrommet Rm. Hvis antall ukjente n  i ligningssystemet er mindre enn antall ligninger m, vil kolonnevektorene til A  utspenne et vektorrom som maksimalt har dimensjon n. Da vektoren b ligger i Rm med dimensjon m > n, vil det i alminnelighet ikke være noen løsninger i dette tilfellet. Ligningssettet er overbestemt.
I det motsatte tilfellet m < n, er det færre ligninger enn ubestemte. Ligningssettet sies å være underbestemt. For at det i dette tilfellet skal finnes en løsning av det inhomogene ligningssettet, må de lineært uavhengige kolonnevektorene til A kunne utspenne et vektorrom med samme dimensjon som Rm. Det betyr at betingelsen må være oppfylt.
På samme måte er betingelsen for å ha en løsning i det spesielle tilfellet m = n, at alle kolonnevektorene til A er lineært uavhengige av hverandre. Det betyr at determinanten det(A) ≠ 0 slik at matrisen har en inverse A-1. Løsningen til ligningssettet er da. Gauss-eliminasjon kan også benyttes til å beregne den inverse matrisen.
Beregning av den inverse matrise
Når det lineære ligningsettet består av like mange ligninger som ukjente, er matrisen A kvadratisk og det kan løses ved bruk av Cramers regel. Det tilsvarer å beregne den inverse matrisen A-1. Den man alternativt også finnes ved Gauss-eliminasjon hvor man utvider n × n matrisen A til en n × 2n matrise ved å utvide den med n × n enhetsmatrisen i høyre del. Når denne utvidete matrisen så skrives om ved Gauss-eliminasjon slik at den samme enhetsmatrisen fremstår der matrisen A opprinnelig stod, vil man finne den inverse matrisen A-1 der enhetsmatrisen opprinnelig ble satt inn.
Som en illustrasjon av metoden, kan man igjen betrakte den opprinnelige 3 × 3 matrisen A som inngikk i det aller første eksemplet. Utvides denne med 3 × 3 enhetsmatrisen, får man en 3 × 6 matrise. Ved Gauss-eliminasjon skrives nå denne om slik at venstre del først blir triangulær. I neste skritt fjernes så på venstre side de ikke-diagonale leddene på samme måte. Det gir
Den inverse matrisen A-1 kan nå leses ut på høyre side. Løsningen av ligningssettet er dermed  eller
som stemmer med hva som ble tidligere funnet.
For større matriser kan denne metoden vise seg å være numerisk unøyaktig, og den inverse matrisen må beregnes med en mer stabil metode.
Quickstep
Quickstep er en veldig rask internasjonal standard selskapsdans, og har enten 2/4 eller 4/4 takt, slik som foxtrot. En sang som veldig ofte danses quickstep til er Louis Primas "Sing Sing Sing". Quickstep regnes som en veldig rask foxtrot.
Tina Algrøy
Tina Charlotte Algrøy (født 25. oktober 1990) er en norsk tidligere fotballspiller.
Karriere
Algrøy ble brukt mye som spiss, hennes favorittposisjon, på klubblaget, og hadde fart som et sterkt våpen, men har også vist avslutningsevner i starten av 2010-sesongen, med ni mål etter ti serierunder.
Algrøy deltok på det norske U-19-laget under EM-sluttspillet 2009. Hun fikk sin ungdomslandslagsdebut i siste kvalifiseringsrunde i Østerrike, hvor hun scoret tre av Norges 14 mål, og spilte også alle tre kampene i sluttspillet.
Hun debuterte for U-23-landslaget under en turnering på La Manga i februar 2010. Hun var også med i en utviklingsgruppe på tolv spillere i kvinnelandslagets satsing mot OL 2012.
Rumba
Rumba er en internasjonal latin selskapsdans, og er en "sakte" cha cha cha. En enda saktere versjon av rumba er bolero. Rumba er den dansen med tregest tempo av de internasjonale fem latin-selskapsdansene. Rumba stammer fra Cuba.
Corbélia
Corbélia er en kommune i delstaten Paraná i sørregionen av Brasil.
Paso doble
Paso doble er en av de fem internasjonale latin selskapsdansene. Karakterene i pasodoble er at mannen er en tyrefekter og kvinnen er mannens røde kappe. En sang som oftest brukes bare til å danse paso doble til er «España Cañí» komponert av André Reiu. På spansk, betyr paso doble dobbelt steg.
Yang Anjiang
Yang Anjiang (阳安江; pinyin: Yáng Ānjiāng; født august 1945 i fylket Xupu i Hunan i Kina) er en politiker i Folkerepublikken Kina.
Aluminiumsverk
Aluminiumsverk, fabrikkanlegg for produksjon av aluminium. Anlegget består av flere ulike deler:
Produksjon av aluminium er kraftkrevende, noe som har gjort at aluminiumsverkene tradisjonelt har blitt plassert der det er god tilgang på energi. Norge har tradisjonelt hatt store vannkraftsressurser, noe som har gjort landet godt egnet for aluminiumproduksjon.
I tillegg finnes det et spesialverk for produksjon av høyren aluminium på Vikeland i Vennesla kommune. Stedet forveksles ofte med Vigeland som ligger i Lindesnes kommune. Aluminium fra Vennesla står oppført i Guinness rekordbok som verdens reneste aluminium.
Se også
Aluminium
Pleasures Pave Sewers
Pleasures Pave Sewers er debutalbumet til det britiske deathgrind-bandet Lock Up, et sideprosjekt til Napalm Death, med Peter Tägtgren som vokalist.
Ewood Park
Ewood Park er fotballklubben Blackburn Rovers' hjemmebane. Arenaen, som ble åpnet i 1890, ligger i Blackburn, Lancashire.
Anlegget har plass til 31 367 tilskuere (bare sitteplasser), og de fire tribuneseksjonene heter: Darwen End, Riverside Stand, Blackburn End og Jack Walker Stand.
Jack Walker Stand er oppkalt etter den tidligere eieren av klubben, Jack Walker.
Banens mål er 105 x 65 meter, og tilskuerrekorden er på 62 522 i FA-cupens 6. runde mot Bolton Wanderers den 2. mars 1929.
Ewood Park ble brukt som finalearena under EM-finalen for kvinner i 2005, og den ble også benyttet under gruppespillet i den samme turneringen.
Pan & scan
«Pan & scan» er en teknikk ved siden av letterbox som benyttes for å redusere bredden på bredformatsfilmer og beholde bildets korrekte proporsjoner slik at de passer i bilderuten på et fjernsyn med sideforhold 4:3.
I stedet for å legge på en sort strek over og under bildet blir filmen beskåret til å passe formatet på tv-en. Dette fører til at en stor del av informasjonen i bildekomposisjonen går tapt, noe som igjen har ført til debatt bland regissører om denne teknikken bør brukes.
Bildet i widescreen- og cinemascope-filmer er fra 1,66 til 2,35 ganger bredere enn det er høyt, mens et vanlig fjernsyn er bare 1,33:1 (bredde/høyde). Dette løses i «pan & scan»-prosessen ved at kantene på bildet kappes av, slik at opptil 45 % av informasjonen forsvinner.
En del regissører føler at dette ødelegger deres visjon og bildekomposisjon, og Sydney Pollack saksøkte i 1997 dansk fjernsyn fordi de hadde vist en slurvete «pan & scan»-versjon av hans film Tre dager for Condor. Retten fant at selskapet hadde «lemlestet» filmen og undergravd hans arbeidsintegritet, men Pollack tapte saken på en formalitet.
Alternativt kan bildet vises i sin hele bredde med svarte felter over og under, såkalt letterbox («brevsprekk»-format).
Helge Flo
Helge Flo (født 17. desember 1966) er en norsk handikappidrettsutøver. Han representerer HODR IL i Oslo. Flo er blind, og konkurrerer i klassen B1 i langrenn.
Han deltok i de paralympiske vinterlekene 2010 i Vancouver, med en sølvmedalje på 10 km klassisk som beste resultat.
Flo ladet opp (sammen med ledsager Stig Moland) til 2010-11 – sesongens høydepunkt, VM i Khanty-Mansisysk. På veien dit var han helt oppe på 2.-plass i verdenscupen.
Fylkesvei 2004
Fylkesvei 2004 går mellom Tronbøl og Brøderud i Kongsvinger kommune. Veien er 4,8 km lang. Frem til 2019 hadde veien betegnelsen fylkesvei 368 (Hedmark).
6. divisjonskommando
6. divisjonskommando var en mobil divisjonskommando i den norske Hæren. Hovedoppgaven til kommandoen i fredstid var å koordinere all styrkeproduksjon ved Hærens utdanningssentre i Troms og Vest-Finnmark. Kommandoen ble operativ 1. juni 2002 og bestod av 12 bataljoner:
Mange av avdelingene i 6. divisjonskommando ble nye enheter i ISTAR-konseptet.
6. divisjonskommando ble lagt ned 1. august 2009.
Cornélio Procópio
Cornélio Procópio er en kommune i delstaten Paraná i sørregionen av Brasil.
I sentrum finner man blant annet Sør-Amerikas største religiøse bronsestatue, en 23,80 meter høy jesus-statue.
Vjatsjeslav Sjtsjerbakov
Vjatsjeslav Sjtsjerbakov (russisk: Вячеслав Щербаков) (født 1946) er en russisk tidligere skihopper som konkurrerte for Sovjetunionen. Han deltok i den tysk-østerrikske hoppuka 1967/68 og 1968/69, og ble nummer 34 og 14 sammenlagt. Hans beste plassering i enkeltrenn i Hoppuka var 6.-plass i Bischofshofen 5. januar 1969. Sjtsjerbakov ble sovjetisk mester i normalbakke i 1972 og på plast i 1970 og 1973.
Gunnar Nordahl
Gunnar Nordahl (født 19. oktober 1921, død 15. september 1995) var en svensk fotballspiller best kjent for sin periode i AC Milan mellom 1949 og 1956.
Han startet sin karriere i Degerfors IF, før han gikk til IFK Norrköping. Han vant fire serietitler med Norrköping og scoret en gang syv mål i en kamp. I sin periode i svensk fotball scoret han 149 mål på 172 kamper.
22. januar 1949 gikk han til AC Milan. Samme året gikk også landsmennene Gunnar Gren og Nils Liedholm til Milan og de dannet etter hvert den berømte spisstrioen Gre-No-Li. I sine åtte år i AC Milan ble han toppscorer i Serie A i fem av dem. Nordahl er Milans største toppscorer gjennom tidene med, 210 ligamål på 257 kamper. Han er fortsatt den tredje mest scorende i Serie A sin historie med til sammen 225 mål på 291 kamper. Bare Silvio Piola og Francesco Totti har flere mål i den italienske toppdivisjonen, noe som gjør ham til den mestscorende i Serie A som ikke er fra Italia. Etter at han dro fra Milan, spilte han to sesonger i AS Roma.
Nordahl ble første gang kalt opp til i 1945. I Sommer-OL 1948 hjalp han landslaget og vinne fotballturneringen, samtidig ble han turneringens toppscorer. Etter at han gikk til AC Milan måtte han slutte på grunn av at det på den tiden var forbud mot profesjonelle spillere på landslaget. På sine 33 kamper for landslaget scoret han 44 mål.
Han har også prøvd seg som trener blant annet for AS Roma og AIK.
Jazzin’ Babies
Jazzin' Babies (etablert i Oslo i 2003) er et norsk jazzorkester, innen tradisjonell new orleans jazz. Det består av Erik Eilertsen trompet. Lars Frank klarinett og saksofon, Kristoffer Kompen trombone, Kjetil Lønborg Jensen trommer (til 2007) Terje Engen fra 2007, Torbjørn Kristiansen banjo og gitar, Jermund A. Kristiansen bass og Torgeir Koppang piano. Orkesteret har blitt til gjennom Oslo Jazzfestivals flerårige prosjekt «Ungdom og jazz». De har gitt ut Up and go (2004) og Rag'n Roll (2006) og "Live In Holland" i 2008 med Per Frydenlund (født 1958) på trommer på det nedlagte plateselskapet Herman Records i Trondheim. De var aktive så sent som i 2016.
Fylkesvei 7682
Fylkesvei 7682 går mellom Holmstad og Selnes i Sortland kommune.
NORLOGBAT
NORLOGBAT var et norsk styrkebidrag til UNPROFOR, FN-styrken i det tidligere Jugoslavia. Avdelingen var en logistikkbataljon med hovedkvarter på den tidligere jugoslaviske flybasen på utsiden av Tuzla i det nordøstlige Bosnia, Tuzla Airbase.
Bataljonen besto høsten 1995 av: Stabskompani, Trenkompani, Ingeniørtropp, Sanitetskompani, Vakt og eskortekompani, og Bataljonstab. Totalt en styrke på ca. 1000 menn og kvinner.
Bataljonens oppgaver var å gi logistikk støtte til FN avdelinger som var forlagt i nordøstre Bosnia, drive veireparasjoner, holde veiene fri for snø om vinteren og drive begrenset mine- og eksplosivrydding, avhengig av egen avdelings operasjoner og behov.
Etter undertegningen av fredsavtalen i Dayton (Daytonavtalen) den 21. november 1995, konverterte bataljonen fra FN til IFOR den 20. desember 1995. En del av omorganiseringen var at det ble opprettet et teknisk kompani som ny enhet under bataljonen. Bataljonen flyttet i januar 1996 fra Tuzla Airbase som ble overtatt av amerikanske styrker, til bosnisk-serbisk område, ved byen Modrica; nordøst i Bosnia, der den var forlagt inntil den ble nedlagt i desember 1996. Bataljonen inngikk i Den nordisk-polske brigaden som igjen inngikk i den amerikanske 1. panserdivisjon, kalt «Old Ironside».
Fylkesvei 7682
Veien tar av fra riksvei 820 på Selnes ved Sortlandssundet og går opp til Storvasshøgda (ca. 165 moh). Derfra følger veien Holmstaddalens nordside ned til Holmstad i Eidsfjorden. Veien passerer Storvatnet (135 moh.), som er hovedvannkilde for Sortland tettsted.
Frem til 2019 hadde veien betegnelsen fylkesvei 951.
Rose McGowan
Rose Jane McGowan (født 5. september 1973) er en amerikansk skuespillerinne. Hun spilte rollen som Paige Matthews i TV-serien Charmed. Hun har også opptrådt i Hollywood-filmer som Skrik og Jawbreaker.
Tidlig liv
McGowan, den nest eldste av seks barn (inkludert to halvsøsken), ble født i Firenze i Italia. Hennes foreldre var medlemmer av Children of God, og hennes far drev den italienske avdelingen av gruppen. McGowan tilbrakte sine første barndomsår i gruppens samfunn, og reiste rundt i Europa med foreldrene. Igjennom farens kunstneriske kontakter ble Rose en barnemodell, og opptrådte i Vogue Bambini samt andre italienske blader. Foreldrene tok ut skilsmisse da Rose var ti år gammel. Etter det bodde hun i Oregon og Gig Harbor i Washington. Hun snakket ikke engelsk før hun flyttet til USA.
McGowans år på high school ble tilbrakt sammen med faren i Seattle i Washington. Da hun ble femten år gammel gjorde hun seg offentlig uavhengig av foreldrene sine. Da hun kom et stykke opp i tenårene begynte hun å søke en mulig filmkarriere.
Karriere
McGowans første forsøk på å få et gjennombrudd i Hollywood kom i form av en liten rolle i Pauly Shores komedie fra 1992, Encino Man. Hennes rolle i den svarte komedien The Doom Generation fra 1995 gjorde at hun fikk filmkritikeres oppmerksomhet, og hun ble nominert for beste debut til 1996-utdelingen av Independent Spirit Awards. Hun ble etter hvert tildelt rollen som «Tatum Riley», figuren til Neve Campbell i Skrik sin beste venn.
McGowan tilbrakte mesteparten av 1990-tallet med opptredener i lavbudsjettsfilmer, inkludert roller i Southie, Going All the Way og Lewis and Clark and George. Hun hadde en rolle mot Peter O'Toole i filmversjonen av romanen Phantoms av Dean Koontz fra 1998. Hun hadde hovedrollen i den sorte komedien Jawbreaker, der hun hadde rollen som en high school-student som forsøkte å dekke over en klassekamerats mord. Rollen som «Courtney Shayne» ga Rose nok en prisnominasjon, denne gang som «beste skurk» i MTV Movie Awards-utdelingen i 1999.
I 2001 fikk McGowan rollen som Paige Matthews i TV-serien Charmed, som erstattende hovedrolleinnehaver etter at Shannen Doherty trakk seg fra serien. Rose fikk tilbud om å være produsent av serien etter den syvende sesongen, men takket nei. Serien ble avsluttet i mai 2006.
I mai 2005 hadde hun rollen som skuespillerinnen og sangerinnen Ann-Margret i CBS' miniserie Elvis, om livet til Elvis Presley. Det samme året lånte Rose ut stemmen sin til videospillet Darkwatch, der hun hadde rollen som en «femme fatale» ved navn Tala. Spillet ble lansert av Capcom til PlayStation 2 og Xbox.
Modellarbeid
McGowan var den amerikanske kleskjeden bebes ansikt utad fra 1998–1999. Hun var også omslagsmodellen til Henry Mancinis hyllestalbum Shots in the Dark, som ble lansert i 1996.
I tillegg til oppdrag for kleskjeder, har McGowan også opptrådt på fremsiden av flere magasiner, inkludert Seventeen, Interview, Maxim og GQ. Hun har også vært på «sexyeste damer»-listen til både Maxime, FHM og Stuff.
Privatliv
McGowan fikk et rykte på seg for at hun ofte spilte bøllete og voldelige figurer. Spesielt i filmen Devil In The Flesh, der hun spilte en seriemorder og forfølger mens hun fortsatt gikk på high school. I en spesielt voldelig scene slo hun sin egen bestemor til døde med hennes egen stokk. Hun var i et veldig publisert forhold med rockeren Marilyn Manson i fem år, og opptrådte ofte med ham på kjendishendelser i veldig provoserende bekledning, slik som den gjennomsiktige kjettingkjolen hun hadde på seg på MTV Video Music Awards i 1998.
Musikk
Mens hun var sammen med Marilyn Manson opptrådte hun i musikkvideoen til sangen «Coma White», og hun sang også kor til sangen «Posthuman». Begge disse sangene er på albumet Mechanical Animals. Hun har også skrevet og spilt inn sangen «Protection» som var med på lydsporet til filmen Strange Hearts fra 2001.
Nenad Milijaš
Nenad Milijaš (født 30. april 1983 i Beograd) er en serbisk tidligere profesjonell fotballspiller som spilte for den engelske fotballklubben Wolverhampton Wanderers. Han spilte midtbane og var også en del av. Milijaš har spilt for flere andre klubber i sin karriere, blant annet Røde stjerne Beograd og FK Zemun fra Serbia.
Han ble tatt ut til Fotball-VM 2010 i Sør-Afrika.
Abstraksjon
Abstraksjon er et begrep for det som kun kan fattes gjennom tankene, uten direkte forbindelse med livet. Det benyttes om tenkemåter der en skiller ut enkelte elementer, for å betrakte resten. Det er en måte å komme fram til fellestrekk eller felles egenskaper og klassifiseringer, såkalte universalia, på.
I filosofi og kunst brukes abstrakt ofte om noe som ikke helt lar seg gripe, eksempelvis begrepet skjønnhet eller ånd, og som vanskelig lar seg beskrive uavhengig av noe konkret, som er det motsatte av abstrakt.
Abstrakt kunst henviser i billedkunsten ofte til nonfigurativ kunst der det legges vekt på form, farge og komposisjon, dets billedelementer og deres sammenheng, framfor at det skal etterligne eller forestille noe bestemt eller konkret.
Etymologi
Abstraksjon og abstrakt kommer fra latinske abstractus, perfektum partisipp av abstrahere, «rive, drive bort», som bygger på abs-, «av, fra» + trahere, «trekke, dra», i betydningen «det som er trukket fra den håndgripelige virkeligheten».
Til norsk er begrepet kommet fra delvis engelsk. Det er på engelsk dokumentert fra rundt 1400-tallet i betydningen «tilbaketrukket fra verden, askese». Betydningen «ide om noe som har ingen faktisk eksistens» er fra 1640-tallet.
Coronel Domingos Soares
Coronel Domingos Soares er en kommune i delstaten Paraná i sørregionen av Brasil.
Hundige
Hundige befinner seg på det østlige Sjælland, og er en forstad til København.
Omkring 1376 omtales landsbyen som Honedige, som av gammeldansk skal stamme fra hun som betyr ås eller høyderygg og dige, kanskje i betydningen grøft. Forstaden ligger i det nordøstlige hjørne av Greve Kommune, og var til 1960-årene betegnelsen for en liten landsby syd for det som i dag er grensen til Ishøj Kommune.
Siden er området vest og sydvest for landsbyen utstykket og bebygget med parsellhus. I 1974 åpnet Hundige Storcenter, omgitt av områder med almennyttige leiligheter oppført på 1960-70-tallet, mens Hundige Apotek (Hundie Apotek) blev etablert ved kongelig resolusjon av 4. maj 1976.
I 1976 ble S-toget langs Køge Bugt forlenget fra Vallensbæk til Hundige, hvor Hundige Station fikk en plass i tilknytning til storsentret.
Liste over olympiske medaljevinnere i skiskyting
Liste over olympiske medaljevinnere i skiskyting begynner i 1960, da skiskyting første gang kom med på det olympiske øvelsesprogrammet under vinter-OL 1960 i Squaw Valley med én øvelse, 20 km for menn. I 1968 kom stafett med på programmet, og i 1980 ble det arrangert sprint for første gang. Kvinnene kom med først under vinter-OL 1992. Jaktstart ble olympisk øvelse i 2002, fellesstart kom med i 2006 og miksstafett ble lagt til programmet i 2014.
I vinterlekene i 1924, 1928, 1936 og 1948 ble det arrangert militært patruljeløp, en forløper til moderne skiskyting. Den internasjonale olympiske komité anser militært patruljeløp som egen sportsgren og kun konkurransen i 1924 er gitt status som offisiell olympisk øvelse. Konkurransene i 1928, 1936 og 1948 regnes som demonstrasjonsøvelser.
Normaldistanse (20 km)
Denne øvelsen ble første gang arrangert i 1960.
Sprint (10 km)
Denne øvelsen ble første gang arrangert i 1980.
Jaktstart (12,5 km)
Denne øvelsen ble første gang arrangert i 2002.
Stafett (4 x 7,5 km)
Denne øvelsen ble første gang arrangert i 1968.
Normaldistanse (15 km)
Denne øvelsen ble første gang arrangert i 1992.
Sprint (7,5 km)
Denne øvelsen ble første gang arrangert i 1992.
Jaktstart (10 km)
Denne øvelsen ble første gang arrangert i 2002.
Fellesstart (12,5 km)
Denne øvelsen ble første gang arrangert i 2006.
Stafett
Denne øvelsen ble første gang arrangert i 1992 som 3 x 7,5 km, og ble til 4 x 7,5 km fra 1994. Fra 2006 er distansen 4 x 6 km.
Mixed stafett
Denne øvelsen ble første gang arrangert i 2014. Distansen var 2 x 6 km + 2 x 7,5 km i 2014 og 2018, og 4 x 6 km fra 2022
Regien Cox
Regien Catharina J. M. Cox (født 17. august 1977 i Nederland) er en nederlandsk/norsk tekstil-, objekt- og installasjonskunstner, bosatt på Saltrød i Arendal kommune. Hun arbeider med objekter i ulike materialer og uttrykk.
Cox har utdannelse fra Kunsthøgskolen i Bergen, med hovedfag i tekstil (1996-2001). Etter endt utdanning, bosatte hun seg i Arendal hvor hun har eget atelier. Av separatutstillinger kan nevnes Hordaland kunstnersenter i Bergen (2004), Bomuldsfabriken Kunsthall, Arendal (2010), Soft galleri, Oslo (2012), Galleri Parken, Risør (2013), Kristiansand Kunsthall (2014) og KRAFT Bergen (2014). Hun har også en rekke gruppe/kollektivutstillinger i inn- og utland bak seg, og har blant annet deltatt på Sørlandsutstillingen (2010), Kunstindustrimuseet i Oslo (1999), Carte Blanch, Galerie Triangle Bleu, Belgia (2007), Gustavsberg Konsthall (2013) og KODE og Kunstmuseene i Bergen (2014-2015).
I november 2014 var Regien Cox kunstkurator ved Adventsutstillingen på Sørlandets kunstmuseum i Kristiansand. Oppgaven bestod i iscenesettelse av en stor og stemningsfull installasjon sammen med barnhagebarn og skoleelever. Tema for utstillingen var fossiler, som et stille rom der tiden stopper opp og ting er pakket inn i hvite klumper. Over 500 lekebiler ble pakket inn i leirer av barn til kunstprosjektet.
Cox er innkjøpt av KODE, Kunstmuseene i Bergen (2013) og Nordenfjeldske kunstindustrimuseum (2014). I 2010 mottok hun Aust-Agder fylkeskommunes kunstnerstipend. I 2013 vant hun en utsmykningskonkurranse i Rommensletta skulpturpark med installasjonen «Portalen, piren og Skyggen av en gravemaskin». .
Regien Cox er medlem i Norske billedkunstnere (NBK) og Norske Tekstilkunstnere (NTK). I 2015 var hun jurymedlem i Sørlandsutstillingen. .
Hobartiidae
Hobartiidae er en liten familie av biller som bare er kjent fra Australia, Chile og Argentina. Utbredelsen tyder på at de må være en gammel gruppe, som har eksistert allerede da sørkontinentene (Australia, Antarktis og Sør-Amerika) skilte lag i jorden middelalder (mesozoikum). Disse billene lever på råtnende, bløte poresopper (kjuker, Polyporaceae). Det er bare beskrevet sju arter, men det finnes trolig noen flere ubeskrevne. Familien er oppkalt etter Hobart, hovedstaden i Tasmania, der de først ble oppdaget.
Scuderia Toro Rosso
Laget debuterte i 2006 med en modifisert versjon av 2005-bilen til Red Bull og nedtrimmede V10-motorer fra Cosworth, som også ble brukt av Red Bull året før. Siden 2007-sesongen har laget kjørt med V8-motorer lever av Ferrari, en kontrakt de arvet fra søsterlaget da de gikk over til Renault-motorer. Franz Tost, tidligere ansatt i BMW's motorsportavdeling, har ledet laget siden de debuterte. Frem til 2009-sesongen hadde både Red Bull og Toro Rosso nesten identiske biler som følge av at de begge kjøpte bilene fra samme konstruktør. Dette ble det endret på til 2010-sesongen, hvor regler sier at alle konstruktører må konstruere bilene sine selv, uten samarbeid med andre lag.
I 2008 sikret laget sin første og eneste pole position og seier, på hjemmebane i Italia med den tidligere BMW Sauber-testføreren Sebastian Vettel. Dette sørget for at juniorteamet til Red Bull tok sin første seier før seniorlaget.
Fullstendige Formel 1-resultater
(Forklaring) (resultater i fet skrift indikerer pole position, resultater i kursiv indikerer raskeste runde)
Noter til tabellen:
Tomáš Masaryk
Tomáš Garrigue Masaryk (født 7. mars 1850 i Hodonín i Mähren (del av Østerrike-Ungarn), død 14. september 1937 i Lány, Tsjekkoslovakia) var en tsjekkisk akademiker (filosof), redaktør og politiker, og er best kjent som grunnleggeren av Tsjekkoslovakia og landets første president.
Oppvekst og utdanning
I 1886 ble han med ett kjent blant offentligheten, da han begynte å skrive om historie. Han la fram at de mytologiske tsjekkiske diktene i håndskrift  Rukopisy královedvorský a zelenohorský, som man mente stammet fra den tidlige middelalder, i virkeligheten måtte stamme begynnelsen av 1800-tallet. Han mente at en moderne nasjon ikke kunne påberope seg en oppfunnet historie. Masaryk var nærmest forhatt av innflytelsesrike folk med sterk tro på at diktene var ekte middelalderdikt. I den såkalte Hilsner-rettssaken forsvarte Masaryk offentlig den jødiske tiltalte, som var anklaget for ritualmord. I kjølvannet av rettssaken fikk også Masaryk mye hat rettet mot seg.
Inn i politikken
I 1887 ble han mer aktiv innenfor politikk og stiftet gruppen Realistene. I 1891 ble han valgt inn i det østerrikske parlamentet (Reichsrat) for partiet Jungtschechen, men gikk ut av partiet i 1893. I 1900 grunnla han det realistiske partiet. Mellom 1900 og 1914 satt han i parlamentet i Østerrike som representant for dette partiet.
Macraspis
Macraspis er en slekt av biller som hører til undergruppen praktskarabider (Rutelinae) i den store familien skarabider (Scarabaeidae).
Tomáš Masaryk
Inn i politikken
I 1915 opprettet han universitetet for slaviske og østeuropeiske studier (University College London School of Slavonic and East European Studies). Han ble professor i slaviske studier på King's College i London hvor han holdt foredrag om «Problemet med små nasjoner».
Macraspis
Utseende
Middelsstore (10-20 millimeter), kraftige, mer eller mindre metallisk blanke skarabider. Oversiden er glatt og blank, litt avflatet. Scutellum er påfallende stort og trekantet.
Tomáš Masaryk
Inn i politikken
I mai 1917 var han i Russland, der han organiserte såkalte tsjekkoslovakiske legioner. Våren 1918 var han i USA, og forhandlet fram en avtale med slovakiske utvandrere om opprettelsen av Tsjekkoslovakia.
President av Tsjekkoslovakia
Etter at Østerrike-Ungarn ga opp kampen mot de allierte i den første verdenskrigen utnevnte de allierte Masaryk som den nyopprettede statens midlertidige president. Den 21. desember reiste han tilbake til Tsjekkoslovakia, etter å ha proklamert den nye staten i Independence Hall i Philidelphia i USA. Han ble valgt som president første gang i 1920 og ble gjenvalgt to ganger ( i 1927 og 1934). Den 14. desember 1935 etterfulgte Edvard Beneš Masaryk i stillingen som president. Masaryk trakk seg på grunn av dårlig helse og sin høye alder. Fram til han døde var Masaryk en framtredende personlighet innen den nye statsdanningen. Masaryk fikk tilnavnet «President-frigjører». Mange refererte til han bare med initialene TGM.
Som forkjemper for en liberal og demokratisk humanisme ble Masaryk populær i Tsjekkoslovakia. I konfliktene mellom de ulike nasjonalitetene, klarte han ikke å hindre oppblomstringen av tyske og slovakiske opprørere på 1930-tallet. I utenrikspolitikken orienterte Masaryk seg i retning Storbritannia og Frankrike.
Masaryk nøt nesten legendarisk popularitet og respekt blant både tsjekkere og slovaker.
Masaryk var gift med Charlotte Garrigue, en amerikansk protestant. Han tok sitt mellomnavn etter henne. Hun døde i Praha av en uspesifisert sykdom. Deres barn var Herbert, Alice, Anna, Olga, kunstneren Herbert Masaryk og diplomaten og politikeren Jan Masaryk, som tjenestegjorde som utenriksminister i den tsjekkoslovakiske eksilregjeringen mellom 1940 og 1945 og i den tsjekkoslovakiske regjeringen mellom 1945 og 1948.
Masaryk døde av naturlige årsaker 14. september 1937, 87 år gammel, i byen Lány i Tsjekkoslovakia.
Filosofi og religion
Livsmottoet hans var «Nebát se a nekrást» ('Ikke frykt og ikke stjel'). Som filosof var Masaryk en rasjonalist og humanist. Han la vekt på praktisk etikk og ble påvirket av anglosaksisk tankegang, fransk filosofi og i særdeleshet den tyske filosofen Herder. Herder var den såkalte grunnleggeren av nasjonalismen. Masaryk var kritisk til både tysk idealistisk filosofi og marxisme. Han skrev flere bøker, blant annet Problemene til små nasjoner i den europeiske krisen (1915). Tross av at han ble født katolikk ble han en ikke-praktiserende protestant, påvirket delvis av erklæringen av pavelig ufeilbarlighet i 1870 og hans kone Charlotte.
Ettermæle
Selv om Tsjekkoslovakia ble delt opp i Tsjekkia og Slovakia i 1993 er Masaryk fortsatt regnet som landets første president i Tsjekkia.
I sin regjeringstid nøt han nesten legendarisk popularitet og respekt blant både tsjekkere og slovaker. Dette kan ses ved dette sitatet: «Så lenge Masaryk lever vil ikke Hitler starte en krig».
I ettertid har Masaryk blitt og er stadig en nasjonalhelt, særlig i Tsjekkia. Vitenskapsmannen Karl Popper utropte han og Winston Churchill som de to største statsmennene på 1900-tallet. Den tsjekkiske journalisten Ferdinand Peroutka mente Masaryk sitt store bidrag ikke var hans vitenskapelige verk, men hans egen person. Forfatteren Karel Čapek har hevdet at «Masaryk er et prinsipp».
Annet
Masaryk var den første til å gi ut en bok om Arne Garborg. Boka gjaldt Trætte Mænd, som var en av de heftigst diskuterte europeiske romanene i 1890-åra. I en tid hadde Masaryk et brevskifte med Garborg om spørsmål knyttet til etikk.
Hans sønn Jan Masaryk ble senere utenriksminister i Tsjekkoslovakia, og hadde denne stillingen ved kommunistenes maktovertakelse. Han fortsatte i stillingen etter kuppet, men døde kort tid etter under mystiske omstendigheter.
Presteforeningen
Presteforeningen eller Den norske kirkes presteforening er en fagforening som organiserer Den norske kirkes prester og teologiske kandidater, samt teologistudenter. Forbundet ble etablert i 1900 har om lag 2200 medlemmer.